In nomine Verbi incarnati. Notum sit omnibus fidelibus Christi, quod ego Tetbrannus et frater meus Ermenaldus, pro redemptione animæ Ayroardi, consobrini nostri, donamus Deo et sanctis apostolis ejus Petro et Paulo, ad locum Cluniacum, aliquid ex hereditate nostra, quæ est in pago Matiscensi, in loco quem vocant Conflanc: hoc sunt vineæ, prata, campi, cum omnibus quæ ad illum pertinere videntur, exceptis duabus peciolis de terra quæ sunt in loco qui vocatur Nebrum. Hæc autem omnia supradicta tradimus ad jam dictum locum sine alicujus contradictione. Quod si quis contradicere voluerit, æternæ subjaceat maledictioni. S. Tetbranni. S. Ermenaldi. S. Rotberti.